《舟次颍上寄贡甫》
宋代·刘敞

我诗持寄君，宛在汝水浔。君诗欲寄我，苍茫烟浪深。

寒水争赴欲，驶流激清音。扁舟溯游往，寂寞嗟独寻。

颍烟稍塞望，淮月初清心。恨无知赏同，樽酒谁献斟。

相思意不极，宛抑诉鸣琴。晓灯半明灭，抱膝成苦吟。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。